หุ้น,น้ำมันสหรัฐปิดร่วงแรง/ทองลง
ดาวโจนส์ปิดดิ่ง 380.83 จุดน้ำมันร่วง 1.37 ดอลลาร์ ทองคำลดลง 70 เซนต์
1 มี.ค. 2561

ดาวโจนส์ปิดดิ่ง 380.83 จุดน้ำมันร่วง 1.37 ดอลลาร์ ทองคำลดลง 70 เซนต์ ดัชนีเฉลี่ยอุตสาหกรรมดาวโจนส์ปิดที่ 25,029.20 จุด ร่วงลง 380.83 จุด หรือ -1.50% ดัชนี เอสแอนด์พี 500 ปิดที่ 2,713.83 จุด ลดลง 30.45 จุด หรือ -1.11% และดัชนี แนสแดค ปิดที่ 7,273.01 จุด ลดลง 57.35 จุด หรือ -0.78%ดัชนีดาวโจนส์ตลาดหุ้นนิวยอร์กพลิกกลับมาปิดแดนลบเมื่อคืนนี้ (28 ก.พ.) หลังจากที่ดีดตัวขึ้นในช่วงแรกของการซื้อขาย โดยนักลงทุนยังคงวิตกกังวลเกี่ยวกับแนวโน้มการปรับขึ้นอัตราดอกเบี้ยของเฟด หลังจากที่นายเจอโรม พาวเวล ประธานธนาคารกลางสหรัฐคนใหม่ได้ส่งสัญญาณว่า เฟดอาจปรับขึ้นอัตราดอกเบี้ย 4 ครั้งในปีนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด  ส่งมอบเดือนเม.ย. ลดลง 1.37 ดอลลาร์ หรือ 2.2% ปิดที่ 61.64 ดอลลาร์/บาร์เรล สำหรับเดือนก.พ. ราคาน้ำมันดิบปรับตัวลดลง 4.8% ซึ่งเป็นการลดลงครั้งแรกในรอบ 6 เดือน สัญญาน้ำมันดิบเบรนท์ส่งมอบเดือนเม.ย. ลดลง 85 เซนต์ หรือ 1.3% ปิดที่ 65.78 ดอลลาร์/บาร์เรล ขณะที่ตลอดทั้งเดือนก.พ. น้ำมันดิบเบรนท์ร่วงลงไป 4.7% ลดลงครั้งแรกในรอบ 8 เดือนทองคำตลาดโคเม็กซ์ส่งมอบเดือนเม.ย. ลดลง 70 เซนต์ หรือ 0.05% ปิดที่ 1,317.90 ดอลลาร์/ออนซ์ สำหรับทั้งเดือนก.พ. สัญญาทองคำร่วงลง 1.8%